b'\n_START_ARTICLE_\nBakumatsu\n_START_PARAGRAPH_\nV\xc4\x97lyvasis Tokugavos \xc5\xa1iog\xc5\xabnato laikotarpis (jap. Bakumatsu) \xe2\x80\x93 periodas tarp 1853 m. (komadoro Matthew C. Perry pasirodymas prie Tokyo krant\xc5\xb3) iki 1867 m. (Tokugavos Jo\xc5\xa1inobu atsistatydinimas). Bakumatsu laikotarpiu Japonija baig\xc4\x97 savo izoliacin\xc4\x99 (sakoku) politik\xc4\x85 ir i\xc5\xa1 feodalin\xc4\x97s Tokugavos politikos per\xc4\x97jo prie modernios, vakarieti\xc5\xa1kos Meid\xc5\xbeio vyriausyb\xc4\x97s. Pagrindin\xc4\x97s politin\xc4\x97s - ideologin\xc4\x97s frakcijos buvo imperialistai ("Ishin - shishi") ir \xc5\xa1iog\xc5\xabnato paj\xc4\x97gos, \xc4\xafskaitant ir elitines "Shinsengumi". Nors tik \xc5\xa1ios dvi grup\xc4\x97s buvo dvi labiausiai matomos j\xc4\x97gos, daugelis kit\xc5\xb3 j\xc4\x97g\xc5\xb3 band\xc4\x97 pasinaudoti chaosu ir taip padidinti savo asmenin\xc4\x99 gali\xc4\x85. Lemiamas sm\xc5\xabgis \xc5\xa1iog\xc5\xabnatui buvo suduotas per Boshin kar\xc4\x85 ir Toba-Fushimi m\xc5\xab\xc5\xa1\xc4\xaf.\n_START_SECTION_\nIzoliacijos pabaiga\n_START_PARAGRAPH_\n1853 m. prie Edo uosto (Tokyo uosto) pasirod\xc4\x97 keturi amerikie\xc4\x8di\xc5\xb3 \xe2\x80\x9ejuodieji laivai\xe2\x80\x9c, vadovaujami komadoro Matthew C. Perry. 1854 m. buvo pasira\xc5\xa1yta sutartis, kuri leido Amerikie\xc4\x8diams laisvai prekiauti dviejuose Japonijos uostuose. 1858 m. \xe2\x80\x93 analogi\xc5\xa1kos sutartys su Nyderlandais, Rusija, Britanija, Pranc\xc5\xabzija, 1860 \xe2\x80\x93 su Portugalija._NEWLINE_Japonija prad\xc4\x97jo savo modernizacij\xc4\x85 ir jau 1855 m. Nagasakyje buvo \xc4\xafsteigta vakarieti\xc5\xa1ko tipo karo mokykla, kurioje dirbo oland\xc5\xb3 instruktoriai. Po met\xc5\xb3 buvo prad\xc4\x97tos versti vakarieti\xc5\xa1kos knygos._NEWLINE_Taip buvo pabaigta daugiau negu 200 met\xc5\xb3 trukusi izoliacija, kuri sustabd\xc4\x97 Japonijos progres\xc4\x85.\n_START_SECTION_\nU\xc5\xbesienio misijos\n_START_PARAGRAPH_\n\xc5\xa0iog\xc5\xabnatas i\xc5\xa1siunt\xc4\x97 kelias delegacijas u\xc5\xbe Japonijos rib\xc5\xb3, kad jos daugiau su\xc5\xbeinot\xc5\xb3 apie Vakar\xc5\xb3 civilizacij\xc4\x85. 1860 m. \xc4\xaf JAV buvo i\xc5\xa1si\xc5\xb3stas primasis Japonijos ambasadorius, o 1862 m. - \xc4\xaf Europ\xc4\x85.\n_START_SECTION_\nModernizacija ir konfliktai\n_START_PARAGRAPH_\nPaskutiniais Bakumatsu metais \xc5\xa1iog\xc5\xabnas \xc4\x97m\xc4\x97si ry\xc5\xbeting\xc5\xb3 veiksm\xc5\xb3 i\xc5\xa1laikyti savo vald\xc5\xbeiai ir kartu modernizuoti Japonij\xc4\x85, kad ji prisivyt\xc5\xb3 Vakar\xc5\xb3 \xc5\xa1alis._NEWLINE_Armija ir laivynas buvo modernizuotas. Daugelis kari\xc5\xb3 buvo i\xc5\xa1si\xc5\xb3sti mokytis \xc4\xaf Vakarus. Buvo pasamdyti pranc\xc5\xabz\xc5\xb3 laiv\xc5\xb3 statybininkai, kurie tur\xc4\x97jo pastatyti daug moderni\xc5\xb3 laiv\xc5\xb3. 1867 m. \xc5\xa1iog\xc5\xabnatas jau tur\xc4\x97jo 8 modernius, vakarieti\xc5\xa1ko tipo laivus, kurie kariavo Bo\xc5\xa1ino kare._NEWLINE_I\xc5\xa1keldami imperatori\xc5\xb3 kaip vienyb\xc4\x97s simbol\xc4\xaf, ekstremistai kovojo prie\xc5\xa1 \xc5\xa1iog\xc5\xabnat\xc4\x85, kunigaik\xc5\xa1\xc4\x8dius ir u\xc5\xbesienie\xc4\x8dius. Tuometin\xc4\x97 feodalin\xc4\x97 vald\xc5\xbeia dar band\xc4\x97 atlikti modernizacijos reformas, ta\xc4\x8diau nes\xc4\x97kmingai. 1867 m. mir\xc4\x97 Imperatorius K\xc5\x8dmei, kurio sost\xc4\x85 paveld\xc4\x97jo Imperatorius Mutsushito (Meiji)._NEWLINE_Po \xc4\xafvairi\xc5\xb3 kov\xc5\xb3 ir sukilim\xc5\xb3, 1867 m. atsistatydino paskutininysis \xc5\xa1iog\xc5\xabnas Tokugawa Yoshinobu ir simbolin\xc4\x97 vald\xc5\xbeia perleista jaunajam imperatoriui. Pro - imperialistini\xc5\xb3 j\xc4\x97g\xc5\xb3 vadai tapo naujosios Meid\xc5\xbei vyriausyb\xc4\x97s vadovais._NEWLINE_Meid\xc5\xbei era t\xc4\x99s\xc4\x97si iki pat Imperatoriaus Meid\xc5\xbei mirties 1912 m.'